open-index/open-wikipedia-markdown huggingface dataset:
Shakeb Syed

**Shakeb Syed** (født 1981) er en norsk økonom, tidligere makroanalytiker i Handelsbanken. Syed kommenterer jevnlig om makroøkonomiske spørsmål for *[[Dagens Næringsliv]]* og andre riksmedier. 2011 ble Syed sjeføkonom og leder for makroavdelingen i SpareBank 1 Markets. I 2017 forlot han sin stilling som sjefsøkonom hos Sparebank 1 Markets til fordel for stillingen som porteføljeforvalter i DNB Asset Management. Siden august 2024 har vært leder for allokering og senior porteføljeforvalter i ODIN Forvaltning.

Han er oppvokst på Lindeberg i Oslo, har studert økonomi ved Handelshøyskolen BI og *advanced econometrics* ved London School of Economics. Syed har foreldre fra Pakistan, og i 2011 ble han omtalt som en av *morgendagens ledere* sammen med andre flerkulturelle talenter i tidsskriftet *[[Kapital (tidsskrift)|Kapital]]*.

## Referanser


## Eksterne lenker
* 
*  Seminar om 1. generasjons skandinaver, blant de Shakeb Syed
Lockheed X-7

**Lockheed X-7** var et amerikansk ubemannet eksperimentfly.

## Historie
X-7 var designet for å teste ut høyhastighets ramjet-motorer for USAs forsvar. Den første flyvningen fant sted ved Holloman Air Force Base 26. april 1951 med en 20-tommers Wright Aeronautical ramjet. X-7 hadde ingen stabilitetsproblemer, og ble en arbeidshest i utviklingen av ramjet-prinsippet. De 130 testflyvningene strakk seg over et tidsrom på 9 år, og en mengde testdata ble generert. Den høyeste flyvningen var på 106&nbsp;000 fot.

I alt 8 X-7 og XQ-5 er bevart. De står utstilt i Sunnyvale, White Sands Missile Range, Holloman Air Force Base i New Mexico, ved *Planes of Fame Museum* i Chino, California, og ved *National Air Force Museum* i Dayton, Ohio.

## Formål
Hovedformålet med X-7 var å teste ut ulike ramjet-motorer. I tillegg ble forskjellige drivstofftyper og tilsetninger utprøvd, som for eksempel bor-basert drivstoff. Den høyeste hastigheten X-7 ble oppnådd 17. april 1958, og var Mach 4,31 (4&nbsp;630 km/t). Dette var hastighetsrekord for motorer som forbrenner luft, en rekord som står den dag i dag. Varmebelastningen denne hastigheten medførte, gjorde at konstruksjonen ble så svekket at flyet brøt sammen i luften.

## Design

Det var i alt fire forskjellige hovedvarianter, og alle hadde rakettmotor for å bringe X-7 opp i tilstrekkelig hastighet for at ramjet-motoren skulle virke. Kroppen var bygd av stål, og designet for hastigheter opp til Mach 3. X-7 greide imidlertid langt høyere hastigheter, noe som medførte problemer på grunn av friksjonsvarme. Et Boeing B-29 Superfortress, og senere et Boeing B-50 Superfortress ble brukt for å gi X-7 starthøyde og fart. Deretter startet en faststoff rakettmotor som akselererte den opp til nødvendig hastighet for at ramjet-motoren kunne virke. Etter endt flyvning dalte X-7 ned i en fallskjerm med nesespydet først. Dette nesespydet hindret ødeleggelse av motorene, og gjorde at flyet kunne gjenbrukes.

### Varianter
***X-7A-1** var optimalisert for å teste ramjet-motorer med diameter 20-28 tommer.
***X-7A-3** kunne ta større motorer
***X-7B** som stort sett var identisk med X-7A-3, men var designet for å teste kommunikasjonsutstyr
***XQ-5** som var en høyhastighets mål-drone for bruk i store høyder

## Kilder
*NASA – American X-vehicles, An Inventory—X-1 to X-50 (side 13) Utgitt 2003 (pdf) Besøkt 19. mars 2015
*NASA History Division – Facing the Heat Barrier: A History of Hypersonics (side 93) T. A. Heppenheimer. Utgitt 2007 (pdf) Besøkt 19. mars 2015
Runemo

**Runemo** er et tettsted i Ovanåker kommune i Gävleborgs län i landskapet Hälsingland i Sverige. I 2010 hadde tettstedet 263 innbyggere.

## Referanser
Jack Cox

**John Thomas «Jack» Cox**, (født 21. desember 1877 i Liverpool, død 11. november 1955), var en engelsk fotballspiller.

Cox startet karrieren sin i *South Shore Standard*, *South Shore* og Blackpool før han ble hentet til Liverpool av managerne John McKenna og W. E. Barclay 24. desember 1897.

Han fikk sin debut 12. mars 1898 i hjemmekampen på Anfield mot Notts County. Han scoret også sitt første mål i kampen Liverpool vant 2-0 foran 8&nbsp;000 tilskuere.

Cox var med på laget som vant ligaen i både sesongene 1900/1901 og 1905/1906. I sesongen 1903/1904 ble han lagets topscorer med ni mål hvor alle var scoringene var i ligaen.

Han ble værende i klubben frem til 1909 da han returnerte til Blackpool for å bli spillende manager.

## Statistikk
**Liverpool**
### Kamper
* **1897-1909:** Ligakamper - mål: **328 kamper - 71 mål.**
* **1897-1909:** Totalt kamper - mål: **362 kamper - 79 mål.**

### Medaljer
* **1900/1901:** Ligamester.
* **1905/1906:** Ligamester.

## Referanser


## Se også
* Statistikk om Liverpool FC.

## Eksterne lenker
* Profil på LFChistory.net
Jättendal

**Jättendal** er et tettsted i Nordanstig kommune i Gävleborgs län, i landskapet Hälsingland i Sverige. I 2010 hadde tettstedet 253 innbyggere.

## Referanser
Handelsbanken

**Handelsbanken** er en norsk bank som eies og er filial av Svenska Handelsbanken. Handelsbanken i Norge ble opprettet i 1986 i form av et representasjonskontor, og åpnet i 1988 sitt første bankkontor. Handelsbanken har vokst jevnt siden det. Veksten kommer fra oppkjøp (Stavanger Bank, Oslo Handelsbank, Bergensbanken), men aller mest organisk vekst. Banken ledes av administrerende direktør Marion Ulander. Styret i Handelsbanken Norge ledes av Rebekka Glasser Herlofsen. Handelsbanken har 38 bankkontorer over hele landet. Hovedkontoret ligger på Tjuvholmen i Oslo. Handelsbanken har lånt ut nærmere 300 milliarder kroner i Norge. Handelsbanken er dermed Norges fjerde største bank målt etter utlånsvolum. Handelsbanken er Norges tredje største bank for bedrifter.  

Banken posisjonerer seg som bank for solide bedrifts- og privatkunder, og har et konsept med personlig service og rådgivning. 

Handelsbanken er kjent for å drive desentralisert, og beslutningene tas av hver enkelt rådgiver og banksjef lokalt. Banken har ingen sentral prisliste på renter, men overlater til kontorene å prise utlån til hver enkelt kunde. 

Handelsbanken skiller seg fra mange andre banker ved ikke å ha bonuser, budsjetter, salgsmål, vekstmål, standardiserte kundeprogrammer eller annet banken mener kan forstyrre objektiv rådgivning. Handelsbankens kontorer styrer etter to hovedmål: Effektiv drift og fornøyde kunder. 

Handelsbanken har i mange år vært blant bankene med høyest kundetilfredshet i det norske markedet, både i privat- og bedriftsmarkedet.

## Referanser


## Eksterne lenker
* Bankens nettsted
Fylkesvei 6684

**Fylkesvei 6684 (Fv6684)** går mellom Tiller og Tillerbrua i Trondheim.

Før Trøndelag fylke ble opprettet 1. januar 2018 hadde veien betegnelsen Fylkesvei 901 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
* 
*
Fylkesvei 874 (andre betydninger)

I Norge finnes **fylkesvei 874** i de følgende fylkene:

*Fylkesvei 874 (Rogaland)
*Fylkesvei 874 (Sør-Trøndelag) (før 1. januar 2018)
Fylkesvei 875 (andre betydninger)

I Norge finnes **fylkesvei 875** i de følgende fylkene:

*Fylkesvei 875 (Rogaland), fra mai 2013 kommunal vei
*Fylkesvei 875 (Sør-Trøndelag) (før 1. januar 2018)
Mørre kraftverk

**Mørre kraftverk** er et vannkraftverk i Åfjord kommune i Trøndelag, eier er TrønderEnergi Kraft AS. 

Kraftverket utnytter et fall på 84 meter og er et magasinkraftverk med Storvatnet som kilde. 

Midlere årsproduksjon er på 53 GWh og installert effekt er på 13,6 MW og drives med en francisturbin. 

Det er fjernstyrt fra TrønderEnergis hovedkontor, men også fra kraftverkene på Berkåk og fra Svartelva kraftverk i Rissa.

Det ble satt i drift 1977. 

Under byggingen av kraftverket skjedde et større uhell 22. desember 1974 da et kvikkleireras tok med seg mye av anleggsutstyret og mer enn 100 m av fylkesvei 715.

## Referanser


## Kilder
* 
* NVE vannkraftdatabase
* TrønderEnergi om Mørre kraftverk
Operation: Mindcrime II

***Operation: Mindcrime II*** er et konseptalbum fra det amerikanske progressiv metal bandet Queensrÿche. 

Albumet ble utgitt 4. april 2006 på Rhino Entertainment i USA, og er oppfølgeren til 1988 albumet . Albumet debuterte på plass #14 på Billboard Top 200 Albums, det høyeste for et Queensrÿche album siden studioalbumet *[[Promised Land (Queensrÿche-album)|Promised Land]]* kom på #3 i 1994.

## Handling
Albumet handler om Nikki, en småkriminell rusmiddelavhengig som ble arrestert for mordet på nonnen Mary på slutten av *Operation: Mindcrime*. Dette albumet begynner med at Nikki blir løslatt ifra fengsel og begynner sine planer om å hevne seg på Dr. X, som var den som styrte han i *Operation: Mindcrime*. Pamela Moore er tilbake som Sister Mary, mens i rollen som Dr. X denne gangen er heavy metal vokalist Ronnie James Dio.

## Sporliste

#«Freiheit Overture» (Eddie Jackson, Jason Slater, Mike Stone) – 1:35
#«Convict» (Geoff Tate) – 0:08
#«I'm American» (Slater, Stone, Tate) – 2:53 
#«One Foot In Hell» (Slater, Stone, Tate) – 4:12
#«Hostage» (Jackson, Tate, Michael Wilton) – 4:29 
#«The Hands» (Slater, Tate, Wilton) – 4:36
#«Speed of Light» (Slater, Stone, Tate) – 3:12
#«Signs Say Go» (Slater, Stone, Tate) – 3:16
#«Re-Arrange You» (Slater, Stone, Tate) – 3:11
#«The Chase» (Slater, Stone, Tate) – 3:09
#«Murderer?» (Slater, Tate, Wilton) – 4:33
#«Circles» (Jackson, Slater, Tate) – 2:58
#«If I Could Change It All» (Slater, Stone, Tate) – 4:27
#«An Intentional Confrontation» (Slater, Stone, Tate) – 2:32
#«A Junkie's Blues» (Slater, Stone, Tate) – 3:41
#«Fear City Slide» (Slater, Stone, Tate) – 4:58
#«All the Promises» (Slater, Stone, Tate) – 5:10

## Personell

*Geoff Tate – Vokal
*Michael Wilton – Gitar
*Mike Stone – Gitar
*Eddie Jackson – Bassgitar
*Scott Rockenfield – Trommer

**med**
* Miranda Tate – vokal på «The Hands»
*Ronnie James Dio – Dr. X
*Pamela Moore – Sister Mary

## Eksterne lenker
* 
* Queensryche.com – Operation: Mindcrime II
Blindmutter

En **blindmutter** er en sylindrisk, internt gjenget nagle som kan trekkes mens man jobber fra én side.  Den utvides da på den blinde siden, som gjør at den sitter fast.  En skrue kan da skrus i gjengene i blindmutteren, noe som gjør at man kan skru braketter, håndtak og lignende på flater man ikke har tilgang til baksiden av.

## Se også
* Klinkemutter, hard mutter som klinkes på mer duktile metallplater ved å presses fra begge sider
* Mollyplugg, type blindmutter brukt til gipsanker ved å utvide ankeret til en «rose»
* Vippeanker, festemiddel med vinge som åpner seg i et hulrom hvor man ikke kommer til på baksiden
Øystein R. Hetland

**Øystein Rognerud Hetland** (født 1989) er en norsk tidligere svømmer med medaljer fra NM.  Han er vokst opp på Jar i Bærum, og flyttet til Tennessee i USA da han var 20 år gammel. Øystein fikk svømmestipend på University of Tennessee, og var en suksessfull svømmer på høyt nivå frem til han la opp svømmekarrieren i 2015, 25 år gammel. 

Hetland driver Tricamp, en svømmeleir for triathlon og open-water svømmere. 

I 2015 kom han seg til finaleuken i realityserien Farmen på TV 2.

## Biografi
Øystein Hetland er lillebroren til svømmeren Aleksander Hetland. 16 år gammel flyttet han til Bærum, og begynte på Norges Toppidrettsgymnas i Bærum. Han begynte samtidig i Bærumsvømmerne.

Han har spesialisert seg på de lengre brystøvelsene, men har også norsk juniorrekord på  butterfly kortbane, med tiden 24,98;  fri langbane, med tiden 23,95; og  fri langbane, med tiden 52,14. Han trenes av den tidligere paralympiske bronsevinneren på  butterfly, Christer Koch Kvam.

## Meritter
I junior NM 2006 tok han fem gull og to sølv individuelt i tillegg til to gull og 1 sølv på stafett.

## Referanser



## Kilder

* Medley.no: , Asker SK
* Medley.no: , Namsos SK
* Medley.no: , Team Stavanger
http://www.medley.no/index.aspx
Pyongsong

**Pyongsong** (*P'yŏngsŏng si*) er en by i provinsen Sør-Pyongan i Nord-Korea.

Byen er provinshovedstad i Sør-Pyongan. Den ligger 32 km nordøst for landets hovedstad Pyongyang og ble formelt etablert i desember 1969.

## Administrativ inndeling
Byen er delt inn i 20 dong (nabolag) og 14 ri (landsby).

## Referanser


## Eksterne lenker
*  Kart over Pyonganprovinsene
*  Detaljert kart
*  North Korean Human Geography
Rhino Entertainment

**Rhino Entertainment Company** er et amerikansk plateselskap og produksjonsselskap grunnlagt i 1978. Selskapet er eid av Warner Music Group. Mark Pinkus er selskapets administrerende direktør.

## Selskaper

* Atco Records
* Del-Fi Records
* Frank Sinatra Enterprises
* Rhino Records

### Rhino Records
Rhino Records er et amerikansk plateselskap eid av Rhino Entertainment. Rhino startet som en platebutikk i 1973 av Richard Foos, og i 1978 ble det etablert som plateselskapet Rhino Records. De ga ut en del punkrock singler i begynnelsen, og da CD-en kom ga de ut gamle musikkalbum i nyutgivelser på CD fra midten av 1980-tallet.

I 1986 signerte Rhino en seksårs distribusjonskontrakt med Capitol Records (eid av EMI). Etter at denne gikk ut signerte de en ny avtale med Atlantic Records, og Time Warner kjøpte 50&nbsp;% av plateselskapet. I 1998 kjøpte de den andre halvparten.

Rhino har utgitt filmmusikk fra filmer som: *[[Tatt av vinden]]*, *[[Trollmannen fra Oz (film)|Trollmannen fra Oz]]*, *[[Casablanca (film)|Casablanca]]*, *[[King Kong]]*, *[[Doctor Zhivago]]* og *[[Superman (1978)|Supermann]]*, og de eier film og musikkrettighetene til The Monkees.
## Referanser


## Eksterne lenker
*
Hålsjö

**Hålsjö** er et tettsted i Hudiksvall kommune i Gävleborgs län i landskapet Hälsingland i Sverige. I 2010 hadde tettstedet 214 innbyggere.

## Referanser
Fylkesvei 6610

**Fylkesvei 6610 (Fv6610)** går mellom Jesmo i Trondheim og Rødde i Melhus.

Før Trøndelag fylke ble opprettet 1. januar 2018 hadde veien betegnelsen Fylkesvei 737 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
* Vegliste Trøndelag oktober 2018
*
Flekkdammott

**Flekkdammott** (*Elophila nymphaeata*) er en sommerfugl i gruppen av gressmott (Crambidae). 

## Utseende
Vingespennet er 20-30 millimeter bredt. Kroppen er lys og nesten hvit med lyst brune flekker (ringer) på hvert av leddene i bakkroppen.  Vingene er lyst brunlige i en slags kastanjefarge. De har flere hvit linjer og runde flekker.  Beina er lyse og de lange trådformede antennene er mer lyst brune.

(MHNT) Elophila nymphaeata Bugac Hungary - Male dorsal.jpg| ♂  
(MHNT) Elophila nymphaeata Bugac Hungary - Male ventral.jpg| ♂   △ 


## Levevis
Flekkdammott finnes ved dammer og vann, små sakterennende bekker og elver.

De voksne flyr i mellom juni og august og er aktive i mørke (nattaktive). Om dagen sitter den og hviler i vegetasjonen ikke langt fra strandkanten. Den skremmes lett opp og flyr et lite stykke før den setter seg til ro. 

Eggene legges på undersiden av vannliljeblad og på tjønnaks. Larvene lever i ferskvann. De nyklekte larvene minérer i bladet. Eldre larver lager et lite hus av plantedeler for å beskytte seg mot rovdyr. 

Flekkdammott tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie,  en hvileperiode, der sommerfuglens indre og ytre organer endres.

Den bruker ett år på utviklingen. Etter overvintringen forpupper de seg i en kokong de spinner. De nyklekte sommerfuglene forlater vannet samtidig som de klekker.

## Utbredelse
Flekkdammott er ikke uvanlig sør for Dovre, men er funnet også i indre Sør- og Nord-Trøndelag.

## Referanser




## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider.

## Eksterne lenker
* 
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bosboom

**Bosboom** er en anerkjent nederlandsk skinnprodusent med spesiell vekt på elegante små vesker.

Skinnproduktene kan kjøpes i flere europeiske land, men ikke i Norge. Skinnveskene er forholdsvis dyre, med priser fra 1000 kr og oppover. Bosboom har en klassisk kolleksjon og en "dagens" kolleksjon med ulike underkategorier. Skinnprodusenten har også spesialisert seg på filofaxer.

Bosboom ble etablert i 1908

## Eksterne lenker
* Hjemmeside
Brimin Kipruto

**Brimin Kipruto** (født 1985) er en kenyansk mellomdistanseløper og hinderløper. Han løper fortrinnsvis 3000 meter hinder, der han har en personlig rekord på 8.04,22.

Under junior-VM i friidrett 2004 løp han 1500 meter, og kom på tredjeplass. Samme år deltok han på 3000 meter hinder under OL i Athen, og tok sølvmedaljen. Under VM 2005 i Helsingfors tok han bronsemedaljen i samme øvelse, før han under VM 2007 i Osaka tok gullmedaljen på distansen.
Under OL 2008 i Beijing befestet han sin posisjon ved å ta sitt første OL-gull.

## Referanser


## Eksterne lenker
*
Born in Hell

***Born in Hell*** er det engelske heavy metal-bandet Viking Skulls første studioalbum. 
Det ble lansert 14. oktober 2005 på Grand Union Recordings. 

Én single ble gitt ut, denne var *[[Rock & Roll Suicide]]*. 

## Sporliste
#«Born in Hell» – 2:49
#«Crank the Volume» – 3:55
#«Red Hot Woman» – 3:18
#«Frostbite» – 4:05
#«Saddle Up» – 2:57
#«Seedealer» – 2:45
#«Beers, Drugs and Bitches» – 5:18
#«Rock & Roll Suicide» – 2:56
#«Dirty Dirty Hole» – 3:06
#«Inject My Woman (With Love)» – 3:13
#«You Cant Kill Rock and Roll» – 3:28

## Bandmedlemmer
*Roddy Stone – Vokal, gitar
*Frank Regan – Gitar
*Waldie – Bass
*Gordon Morison – Trommer

## Kilder
*
Danny Gottlieb

**Danny Gottlieb** (egentlig **Daniel R. Gottlieb**; født 1953) er en freelancetrommeslager. Han har blant annet spilt i Pat Metheny Group og Mahavishnu Orchestra.

## Referanser


## Eksterne lenker
* 
*
The Freesound Project

**The Freesound Project** er en nettside med creative commons-lisensierte lydfiler, ment hovedsakelig til bruk i musikk-komposisjon. Lydfilene blir opplastet til siden av brukerne, og kan være alt fra rene utendørsopptak eller syntetiserte lydeffekter. Alle bidrag er lastet opp med en Creative Commons Sampling Plus-lisens, og kan bli tagget med metadata, slik at andre brukere lett kan finne frem filer etter f.eks stil eller geografi. Bidrag er ikke helt frie, slik som på Wikipedia, men må bl.a krediteres opplaster ved bruk.

Prosjektet ble offisielt startet 5. april 2005, av *musikkteknologi-gruppa* ved Pompeu Fabra-universitetet i Barcelona.

Det første kjente lovlige bruk av lydfiler fra The Freesound Project i spillefilm er Children of Men fra 2006, som benyttet et fire sekunder langt opptak av en person som skriker.

Per 21. mai 2008 hadde prosjektet 50&nbsp;000 lyder i databasen.

## Eksterne lenker
* 
* Musikkteknologi-gruppa ved Pompeu Fabra-universitetet
Viking Skull

**Viking Skull** er et hovedsakelig britisk heavy metal-band. Viking Skull ble stiftet i 2002 av Raging Speedhorn-medlemmene Gordon Morison, Darren Smith og Frank Regan sammen med Roddy Stone og «Waldie» som jobbet for bandet. TV- og skateboardpersonligheten Bam Margera ba i 2005 Viking Skulls om å få inkludere en av deres sanger til sitt samlealbum *[[Viva la Bands]]*. Dette ga bandet tillatelse til, og sangen *Skull Heaven* ble inkludert på albumet.

Bam Margeras bror, Jess Margera, gjorde det i 2008 kjent at han ville dra til USA for å spille inn bandets nyeste album. Albumet vil bli spilt inn i Chad I Ginsburgs studio *Studio CIG*. Albumet skal etter planen utgis i oktober 2008.

## Diskografi

## Eksterne lenker
* 
* 
* MySpace.com/vikingskull Viking Skulls offisielle MySpace-side
John McLaughlin

**John McLaughlin**, også kalt Mahavishnu John McLaughlin, (født 4. januar 1942) er en jazz-fusiongitarist og komponist fra Doncaster, Yorkshire i England. Han er grunnleggeren av fusionbandet Mahavishnu Orchestra.

## Diskografi
**Soloalbum**
* 1969: *Extrapolation*
* 1970: *Devotion*
* 1971: *My Goal's Beyond*
* 1978: *Electric Guitarist*
* 1979: *Electric Dreams*
* 1981: *Belo Horizonte*
* 1982: *Music Spoken Here*
* 1992: *Que Alegria*
* 1993: *Time Remembered: John McLaughlin Plays Bill Evans*
* 1995: *After the Rain*
* 1995: *The Promise*
* 1997: *The Heart of Things*
* 2003: *Thieves and Poets*
* 2006: *Industrial Zen*
* 2008: *Floating Point*
* 2010: *To the One* (med The 4th Dimension)
* 2012: *Now Here This* (med The 4th Dimension)
* 2015: *Black Light* (med The 4th Dimension)
* 2021: *Liberation Time*

**Album med Mahavishnu Orchestra**
* *[[Mahavishnu Orchestra|Se artikkel om Mahavishnu Orchestra]]*

**Album med Shakti**
* 1976: *Shakti with John McLaughlin*
* 1976: *A Handful of Beauty*
* 1977: *Natural Elements*

**Album med Remember Shakti**
* 1999: *Remember Shakti*
* 2000: *The Believer*
* 2001: *Saturday Night in Bombay*
* 2004: *Live at 38th Montreux Jazz Festival* (18. juli 2004)
* 2009: *Live at Miles Davis Hall* (8. juli 1999)
* 2020: *Is that So?*

**Samarbeidsalbum**
* 1971: *Where Fortune Smiles* (med John Surman, Dave Holland, Karl Berger og Stu Martin)
* 1973: *Love Devotion Surrender* (med Carlos Santana)
* 1983: *Passion, Grace and Fire* (med Al Di Meola og Paco de Lucía)
* 1996: *The Guitar Trio* (med Al Di Meola og Paco de Lucía)
* 2016: *Paco and John Live at Montreux 1987* (med Paco de Lucía)
* 2020: *Is That So?* (med Shankar Mahadevan og Zakir Hussain)

## Referanser


## Eksterne lenker
* 
* 
*
Plumelec

**Plumelec** (bretonsk: Pluveleg) er en kommune i departementet Morbihan i regionen Bretagne nordvest i Frankrike.

## Demografi
Innbyggere i Plumelec blir kalt *méléciens*.

## Politikk
Nåværende ordfører er Léon Guyot. Han startet sin første syvårsperiode som ordfører i 2001 og fortsatte fra 2008.

## Referanser


## Kilder
* Mayors of Morbihan Association  
* INSEE 
* IGN 

## Eksterne lenker
* 
* Kart over Plumelec hos Michelin
Jomfrulandplanen

**Jomfrulandplanen** var et initiativ av Nikita Khrusjtsjov om å åpne de enorme, ubrukte (jomfru) steppene nord i Kasakhstan og Altajregionen i Russland for jordbruk i 1954.

Det første året av planen ble 190&nbsp;000 km² pløyet opp og i 1955 nye 140&nbsp;000 km². Med alt dette nye jordbrukslandet ble det flyttet store mengder innbyggere fra hele Sovjetunionen til området. Komsomol hadde ansvaret for å rekruttere disse. 

Mer enn 300&nbsp;000 mennesker, hovedsakelig ukrainere og russere, kom til jomfrulandet for å begynne nye liv som bønder. Hundretusenvis av soldater, studenter og skurtreskersjåfører fulgte etter, men disse var her bare under innhøstingen. Mot slutten av masseinnflyttingen til jomfrulandet var det i mange område flere slavere enn kasakhstanere. Hovedbyen i området fikk navnet *Tselinograd*, «Jomfrulandbyen» (i dag Astana). 

For en kort periode inspirerte Khrusjtsjov en kommunistiver i sovjeterne og klarte en kort stund å oppnå det ønskede resultatet. 

## Den første innhøstingen
Den første innhøstingen av Jomfrulandet i 1956 var en overveldende suksess. Av 125 millioner tonn korn produsert i Sovjetunionen dette året kom mer enn halvparten fra dette området. Sovjetunionen produserte dobbelt så mye hvete per innbygger som Vesten gjorde. Innhøstingen ble senere aldri så god som i 1956.

## Sammenbruddene
Nesten alle kollektivbrukene i Jomfrulandet dyrket nesten bare hvete. I 1960-årene var derfor jordsmonnet tomt for næringen som hveten trenger for å vokse. Siden det ikke ble bygget vern mot erosjon blåste rett og slett mye av jorden bort med vinden og etterlot kun bare stepper som ikke kunne benyttes til jordbruk. 

I starten måtte man i tillegg kaste store deler av avlingene fordi det ikke var nok kornmagasiner for å lagre kornet. 

Derfor måtte etterhvert Sovjetunionen kjøpe korn fra Canada for å dekke behovet sitt, trass i den store suksessen Jomfrulandplanen var i starten.

## Tiden etterpå
Selv etter at planen tok slutt ble om lag seks millioner russere og ukrainere værende i Kasakhstan. Mange flyttet tilbake til de gamle hjemtraktene sine etter oppløsingen av Sovjetunionen. 

En småplanet kalt 2111 Tselina ble oppdaget i 1969 av den sovjetiske astronomen Tamara Mikhailovna Smirnova og fikk navnet for å feire 25-årsjublieumet til jomfrulandplanen i Sovjetunionen..

## Referanser
Yakko’s World

«**Yakko's World**» (også kjent som «**Nations of the World**» eller «**Verdensreglesangen**») er en sang på engelsk skrevet av Randy Rogel, til musikk av "The Mexican Hat Dance". Sangen ble først fremført av Rob Paulsen til en episode av den amerikanske animerte serien *[[Animaniacs]]*. 

I Norge har sangen blitt fremført av de norske brødrene Bård og Vegard Ylvisåker (Ylvis). 

Sangen ble brukt i en norsk reklamesnutt for Flax av Norsk Tipping i 2008.
Elysion

**Elysion** (gresk Ἠλύσια πεδία, latin *Elysium*), også omtalt som **de elysiske marker** eller **den elyseiske sletten**, var ifølge gresk og romersk mytologi et paradisisk sted som gode, heroiske og rettskafne mennesker kommer til når de dør. Elysion var del av underverdenen. Å «komme til de elysiske marker» er en eufemisme (forskjønnende omskrivning) for å dø. 

Paradegaten i Paris, Champs-Élysées, betyr direkte oversatt «de elysiske marker» og har sitt navn herfra. Stedet er også omtalt i *[[Ode til gleden]]* (*An die Freude*)  av den tyske poeten Friedrich Schiller.

Elysion som betegnelse på de saliges oppholdssted etter døden, og gudinnen Eileithyia, har trolig gitt navn til den greske byen Eleusis utenfor Athen. Stedet var hovedsete for den hemmelige religiøse kulten de eleusinske mysterier.

## Etymologi
Elysion er et obskurt, dunkelt og mystisk ord som har utviklet seg fra opprinnelig en betegnelse for et sted eller en person som er truffet av lynet, *enelysion*, *enelysios*. Dette kunne være en referanse til Zevs, tordenguden, og således kunne det å bli truffet av lynet henspille på en form for velsignelse (truffet) fra Zevs (lynet). Forskere har også foreslått at det greske Elysion kan ha kommet fra det egyptiske begrepet *ialu* (eldre utgave *iaru*) i betydningen «gress» med en spesiell referanse til «gressmarker» (egyptisk *sekhet iaru* / *ialu*), et paradisisk land med overflod og hvor de døde håpet å tilbringe evigheten.

Adjektivet *elyseisk*, og de eldre formene *elysæisk*, *elysisk* og *elysinsk*, kan på norsk bety «lykkelig, salig».

## Referanser


## Litteratur
* Catholic Encyclopaedia - Google-resultater til «Elysian» i *Catholic Encyclopaedia*
* Burkert, Walter: *Greek Religion*, 1985.
William Frischkorn

**William (Will) Frischkorn** (født 10. juni 1981 i Charlottesville, Virginia) er en tidligere profesjonell syklist som syklet blant annet for Team Garmin.

## Meritter
* Andreplass på 3. etappe i Tour de France 2008
* Univest Grand Prix (2007)
* Andreplass sammenlagt i Tour of Missouri (2007)
* Etappeseier og sammenlagt i Tour de Delta (2003)
* Tredjeplass i U23-utgaven av Flandern rundt (2003)
* Amerikansk U23-mester på landevei (2002)

## Referanser


## Eksterne lenker
* 
*
Danny Pate

**Danny Pate** (født 23. mars 1979 i Colorado Springs i Colorado i USA) er en profesjonell syklist.

I 2001 ble han U23-verdensmester på tempo.

## Meritter

;1997
:   Junior Nasjonal Sykkelcross-mester
;1998
:   U-23 Nasjonal Landeveismester
;2001
:  U-23 Verdensmester Tempo
: 1.-plass sammenlagt, Triptyque Ardennais
;2002
: 1.-plass sammenlagt, International Tour de Toona
: 1.-plass Lake Eola Criterium
;2003
: Etappeseier, Tour de White Rock
;2005
: 2 etappeseiere International Cycling Classic
: Klatrekonkurransen, Nature Valley Grand Prix
;2006
: 2.-plass sammenlagt, FBD Insurance Rás
::Etappeseier
: Etappeseier Tour de Beauce
;2007
: Etappeseier, Tour of Missouri
;2008
: Etappeseier (TTT) Giro d'Italia
: Etappeseier (TTT) Tour de Georgia
: 3.-plass, 15. etappe Tour de France
;2009
: 3.-plass sammenlagt Critérium International
: 3.-plass, 18. etappe Giro d'Italia
;2011
: Klatrekonkurransen, Grand Prix Cycliste de Montréal

## Referanser


## Eksterne lenker
* 
*
The Art of Live

***The Art of Live*** er et konsertalbum og en konsert-DVD fra det amerikanske progressiv metal-bandet Queensrÿche.

Både CD-en og DVD-en ble innspilt under bandets 2003 Tribe-turne sammen med Dream Theater. Sporlistene er nesten like, med unntak at DVD-en mangler «Anybody Listening?», og inneholder to coverlåter; «Comfortably Numb» (Pink Floyd) og «Won't Get Fooled Again» (The Who), som ble fremført sammen med Dream Theater.

## Sporliste
### CD
#«Tribe» (Eddie Jackson, Scott Rockenfield, Geoff Tate, Michael Wilton) – 6:09
#«Sign of the Times» (Chris DeGarmo) – 3:39
#«Open» (DeGarmo, Tate, Wilton) – 4:40
#«Losing Myself» (Mike Stone, Tate) – 4:08
#«Desert Dance» (DeGarmo, Rockenfield, Tate, Wilton) – 4:14
#«The Great Divide» (Tate, Wilton) – 4:39
#«Rhythm of Hope» (Jackson, Rockenfield, Tate) – 3:37
#«My Global Mind» (DeGarmo, Rockenfield, Tate, Wilton) – 4:18
#«Roads to Madness» (DeGarmo, Tate, Wilton) – 5:09
#«Della Brown» (DeGarmo, Rockenfield, Tate) – 6:21
#«Anybody Listening?» (DeGarmo, Tate) – 6:48
#«Breaking the Silence» (DeGarmo, Tate) – 4:37
#«The Needle Lies» (Tate, Wilton) – 3:14
#«Best I Can» (DeGarmo) – 5:30

### DVD
#«Tribe» (Eddie Jackson, Scott Rockenfield, Geoff Tate, Michael Wilton) – 6:09
#«Sign of the Times» (Chris DeGarmo) – 3:39
#«Open» (DeGarmo, Tate, Wilton) – 4:40
#«Losing Myself» (Mike Stone, Tate) – 4:08
#«Desert Dance» (DeGarmo, Rockenfield, Tate, Wilton) – 4:14
#«The Great Divide» (Tate, Wilton) – 4:39
#«Rhythm of Hope» (Jackson, Rockenfield, Tate) – 3:37
#«My Global Mind» (DeGarmo, Rockenfield, Tate, Wilton) – 4:18
#«Roads to Madness» (DeGarmo, Tate, Wilton) – 5:09
#«Della Brown» (DeGarmo, Rockenfield, Tate) – 6:21
#«Breaking the Silence» (DeGarmo, Tate) – 4:37
#«The Needle Lies» (Tate, Wilton) – 3:14
#«Best I Can» (DeGarmo) – 5:30
#«Comfortably Numb» (David Gilmour, Roger Waters) 
#«Won't Get Fooled Again» (Pete Townshend)

## Personell
*Geoff Tate – Vokal
*Mike Stone – Gitar
*Michael Wilton – Gitar
*Eddie Jackson – Bassgitar
*Scott Rockenfield – Trommer

## Eksterne lenker
*
Oj, svijetla majska zoro

«**Oj, svijetla majska zoro**», *Å, strålende [[mai]]morgen*, er den montenegrinske nasjonalsangen.

## Tekst

## Referanser
Casablanca Records

**Casablanca Records** er et internasjonalt plateselskap basert i USA.

Selskapet ble startet av Neil Bogart, som gikk i partnerskap med Cecil Holmes, Larry Harris og Buck Reingold, i 1973 etter at de alle sluttet hos «Buddah Records». Selskapet utga hits med bl.a. Donna Summer, Village People, Parliament, KISS, Cher og Irene Cara.

PolyGram Records kjøpte 50% av Casablanca i 1977 for 15 millioner USD, og i 1980 ble Bogart presset ut av Polygram for økonomiske uregelmessigheter og dårlig ledelse. Etter dette kom det mest gjenutgivelser under varemerket Casablanca. Platemerket har blitt lansert på nytt både i 2000 og 2012 som imprints, og fikk en australsk avdeling i 2016.

## Referanser
Zimbabwe African National Liberation Army

**Zimbabwe African National Liberation Army** (**ZANLA**) var den væpnede grenen av Zimbabwe African National Union (ZANU), en militant kommunistorganisasjon, og deltok i Den rhodesiske bushkrigen mot det hvite mindretallsstyret i Rhodesia.

ZANLA ble grunnlagt i Tanzania i 1965, men var basert i områdene rundt Lusaka i Zambia frem til begynnelsen av 1970-tallet. Organisasjonen ble ledet av nasjonalistlederen Herbert Chitepo frem til 1972. Fra 1973 til sin død i 1979 ledet Josiah Tongogara organisasjonen. Mot slutten av krigen ble Robert Mugabe, som hadde vært nr. 2 i ZANU etter Tongogara og leder for den politiske fløyen, øverstkommanderende.

Frem til omkring 1971 bygget ZANLAs strategi på direkte konfrontasjon med de rhodesiske væpnede styrker. Fra 1972 tok ZANLA i bruk maoistisk geriljataktikk, som hadde blitt brukt med hell av FRELIMO i Mosambik. Taktikken bestod i å sende geriljasoldater inn i landet, politisere landsbybefolkningen og delta i «skyt og løp»operasjoner.

ZANLAs nære samarbeid med FRELIMO ble en stor fordel etter Mosambiks uavhengighet i 1975. ZANLA hadde fra 1972 operert fra Tete-provinsen i Mosakbik. Etter uavhengigheten fikk ZANLA etablere flere treningsleirer ved grensen mellom Mosambik og Rhodesia, noe som bidro både til bedre trening og bedre rekruttering av geriljasoldater.

Forholdet til ZIPRA, den væpnede fløyen innen det pro-sovjetiske ZAPU-partiet, var preget av rivalisering og sammenstøt. Noen av de viktigste forskjellene var at ZANLA hovedsakelig rekrutterte fra shonafolket og brukte geriljataktikk etter 1972.
Bachelor of Science

**Bachelor of Science** (forkortet **B.Sc.**) er en akademisk grad som har sin opprinnelse i England, og betyr at man har fullført tre-, fire- eller femårig høyere universitetsutdannelse innenfor enten naturfag (*natural sciences*) eller samfunnsfag (*social sciences*). For eksempel gir London School of Economics nesten utelukkende B.Sc.-grader, til tross for at universitetet ikke tilbyr noen naturfag. På den andre enden av skalaen har man Oxbridge-universitetene som utelukkende gir bachelor of arts (B.A.)-grader. Grunnen for dette var at man anså fysikk og matematikk for å være «*arts*», siden de utgår fra De frie kunstene, mens biologi, fysiologi og botanikk ble ansett for å være grader innenfor medisin (som gir en bachelor of medicine (B.Med. eller B.M.). Siden man fra gradens tittel generelt sett ikke kan se hvilket fag man har studert, er det vanlig å oppgi dette etter gradens navn (for eksempel *B.Sc. Mathematics* eller *B.Sc. Economics*).

Mange land, blant annet innenfor Samveldet av nasjoner, i tillegg til USA bruker denne gradsbetegnelsen for deler av sin utdannelse. B.Sc. og Bachelor of Arts utgjør sammen det overveldende flertallet av grader som gis etter fullførelse av første grad av høyere utdannelse ved en engelskspråklig institusjon. Flere europeiske nasjoner har tatt bachelorgraden i bruk som oppfølging av Bologna-prosessen. *Bachelor of Science* blir da gjerne brukt som engelsk oversetning for en bachelor gitt i realfag eller teknologi. Det bør merkes at innholdet i en utdannelse kan variere mellom land og utdanningsinstitusjoner selv om man bruker likelydende titler. 

De som hadde påbegynt visse bachelor of science-studier seneste høsten 1999  kunne få graden godkjent som jevngod med sivilingeniør-graden. Dette gjaldt bachelor of science fra Canada eller Storbritannia, forutsatt at studiet var godkjent av henholdsvis Canadian Engineering Accreditation Board eller Engineering Council UK. For de med Bachelor of Science grad fra USA krevdes det et semesters tilleggsutdanning ved siden av at studiet måtte være godkjent av Accreditation Board for Engineering and Technology. Godkjenning ble gjort av Nemnda for godkjenning av sivilingeniørgraden.

Man kan i Storbritannia, Australia, India, Canada og Singapore starte på en doktorgrad etter en avlagt bachelorgrad med gode resultater eller annen utdanning, forutsatt at universitetet finner at den er på likeverdig nivå med sitt eget lands bachelorutdanning.

En bachelorgrad er ikke tilstrekkelig for å bli tatt opp på et doktorgradsprogram i Norge, Danmark og Finland.

## Se også
* Høgskoleingeniør
* Utdanning i Storbritannia

## Referanser
Forsknings- og kompetansenettverk for IT i utdanning

**Forsknings- og kompetansenettverk for IT i utdanning** (ITU) var en nasjonal FoU-enhet innen feltet IKT og utdanning. Fra 1. januar 2010 inngikk ITU som en del av det Nasjonalt senter for IKT i utdanningen, sammen med Uninett ABC og Utdanning.no. ITU bedrev forskning og utredning om utdanningspolitikk og IKT. ITU fokuserte på den kunnskapsbygging om digital dannelse og digital kompetanse.

## Bakgrunn
ITU ble opprettet i 1997, som et sentralt prosjekt i handlingsplanen *IT i norsk utdanning 1996-1999*. Universitetet i Oslo vant en konkurranse utlyst av Kirke-, utdannings- og forskningsdepartementet om å opprette et nasjonalt forskningsnettverk.  I 2000 ble ITU videreført i en ny fireårsperiode under handlingsplanen *IKT i norsk utdanning. Plan for 2000-2003*. 1. januar 2004 ble ITU etablert som en permanent nasjonal fagenhet ved Det utdanningsvitenskapelige fakultet ved Universitetet i Oslo, og fikk et nytt mandat for fire år, knyttet til *Program for digital kompetanse 2004–2008*.

## Eksterne lenker
* ITUs hjemmeside (arkiv)
* Senter for IKT i utdanningen
Robert Kovač

**Robert Kovač** (født 6. april 1974) er en kroatisk fotballtrener og tidligere fotballspiller.

Robert Kovač ble født i Vest-Berlin, foreldrene var kroatiske gjestearbeidere fra Livno i Bosnia-Hercegovina. Han startet karrieren i mindre klubber som Rapide Wedding og Hertha Zehlendorf (1994–1995) før han debuterte i Bundesliga for FC Nürnberg i 1995. Deretter spilte han flere sesonger for Bayer Leverkusen (1996–2001) før han gikk til Bayern München i 2001. Fra 2005 spilte han to sesonger i Serie A for Juventus, og i juni 2007 tegnet han en toårskontrakt med Bundesligaklubben Borussia Dortmund.

Han spilte for  under VM 2002 og EM 2004. Han startet også for Kroatia under VM 2006, men etter to gule kort gikk han glipp av den siste kampen i gruppespillet mot . På landslaget og i klubbene Bayer Leverkusen og Bayern München har Robert spilt sammen med sin bror Niko.

## Referanser


## Eksterne lenker
*
Feier

**Feier**, nåværende tittel **brannforebygger**, tidligere kalt **skorsteinsfeier**, er en yrkesbetegnelse på en faglært person som feier og reingjør skorsteiner, røykkanaler, ildsteder, sentralfyrings- og ventilasjonsanlegg for å forebygge brann og avgassutslipp. Hovedoppgaven er å fjerne sot og eventuelt tjære som setter seg på innsida av skorsteinen når en fyrer og forbrenninga er dårlig. Feieren går også tilsyn, dette er for å forebygge brann i fyringsanlegget samt resten av bygget, under tilsynet sjekker de branntekniske installasjoner av fyringsanlegg og oljetanker i boliger og andre bygg samt andre branntekniske installasjoner i boliger. De skal også informere om fyringsteknikk og brannvern.

## Historikk
Feierfaget oppstod i byer i Europa på 1600-tallet for å hindre pipebrann, en vanlig årsak til hus- og bybranner. I Norge kom de første feierne til Bergen fra Danmark og Tyskland i 1710.

Feierne ble etterhvert en viktig og synlig yrkesgruppe i byene, og det oppstod flere folkelige forestillinger og tradisjoner knyttet til dem. Feierne var blant annet flere steder ansett som lykkebringere.

## I Norge

### Lovregulering og kommunalt ansvar
Feiervesenet i Norge er regulert etter brann- og eksplosjonsvernloven fra 2002. Alle norske kommuner er pålagt å ha feie- og tilsynstjenester. Tjenesten er organisert som en kommunal etat sammen med brannvesenet, men blir også drevet av private bedrifter med ansatte.

### Utdannelse
Utdannelse til feier i Norge foregår gjennom ett år i videregående skole og tre år i lære. Fagopplæringa foregår ved Brann- og redningsskolen i Tjeldsund, under paraplyen «Brannforebyggerfag». 

### Interesseorganisasjon
Feiermesternes Landsforening (FLF) ble stiftet i 1945 og er en uavhengig landsomfattende interesseorganisasjon for feiere.

## Referanser


## Eksterne lenker
* 
* Utdanning.no sin yrkesbeskrivelse av feier
* Kort historikk (på svensk)
* Feierutdannelsen i videregående opplæring
* Mesterutdanning i feierfaget i Norge
* Bilder av feiere, Oslo Museum
Det pavelige universitet Sankt Thomas Aquinas (Angelicum)

**Det pavelige universitet Sankt Thomas Aquinas (''Angelicum'')** er Den hellige stols universitet i Roma. Dominikanerne ble gitt ansvaret for institusjonen.

## Fakulteter
* Filosofi
* Kirkerett
* Samfunnsvitenskap
* Teologi

## Kjente studenter
*Aloysius Matthew Ambrozic
*Lorenzo Antonetti
*William Wakefield Baum
*Alberto Bovone
*Nicola Canali
*Thomas Benjamin Cooray
*Kevin John Dunn
*John Patrick Foley
*Julián Herranz Casado
*Aage Hauken
*James Aloysius Hickey
*Johannes Paul II
*Noël Kinsella, speaker i Canadas senat
*Nicolás de Jesús López Rodríguez
*Alfonso López Trujillo
*Jacob Mangers
*Mariano da Torino
*Jorge María Mejía
*Silvio Angelo Pio Oddi
*Marc Ouellet
*Anders Piltz
*Dominique Pire, tildelt Nobels fredspris i 1958
*Paulos Faraj Rahho
*Maurice Roy
*José Saraiva Martins
*Louis-Albert Vachon
*Varkey Vithayathil
*Johannes Willebrands

## Referanser


## Eksterne lenker
* 
* OPAC – Library Catalogue (en) (it)
* ''Angelicum'' University Press (en) (it) 
* ''Angelicum Newsletter'' Blog (en) (it)
* AngelicumSTOQ (Science, Theology and the Ontological Quest) (en)
* The International Dominican Foundation: Project 'Rome' (en)
Saint John’s

**Saint John's** er hovedstaden og den største byen i Antigua og Barbuda. Byen ligger på øya Antigua. Arealet av byen er omtrent 10 km². Ved folketellingen i 2011 var innbyggertallet . Fra havnen i Saint John's fraktes det ut en del bomull og andre varer som produseres på øyene.

Byen var administrasjonssenteret i kolonien Antigua og Barbuda fra 1632 til 1981. Det året ble landet selvstendig og Saint John's ble hovedstad. 

V.C. Bird internasjonale lufthavn ligger omtrent 8 kilometer fra Saint John's.

Under verdensmesterskapet i cricket 2007 ble flere kamper spilt på Sir Vivian Richards Stadium, som ligger 20 minutter utenfor byen. Kirken St. John's Cathedral ble sist gjenoppbygd i 1845. Museum of Antigua and Barbuda ligger også i byen.

## Se også
* Liste over byer i Antigua og Barbuda

## Referanser


## Eksterne lenker
* Saint John's hos Wikivoyage
Stout

**Stout** er et nesten sort, overgjæret øl med opphav på De britiske øyer. Det blir laget av brent malt eller bygg og var i begynnelsen en type porter.

Navnet *stout* betyr «sterk». Den første kjente bruken av ordet om øl er i et dokument fra 1677. På denne tiden kunne *stout* ganske enkelt vise til styrken på ølet, og også andre øltyper med mye alkohol kunne bli kalt *stout*. Senere ble ordet bare brukt om den mørke portertypen.

Ved slutten av 1800-tallet ble stout tillagt egenskapen som en helse- og styrkebringende drikk som ble drukket av idrettsutøvere, ammende kvinner og tidligere syke.

## Noen stouttyper
* Guinness fra Irland.
* Murphy's  fra Irland.
*Beamish fra Irland.
* Mackeson's XXX fra England.
* Cornish Cream fra Cornwall i England.
* Coopers Best Extra Stout fra Australia.
* Castle Milk Stout fra Sør-Afrika.

## Referanser
U2s diskografi

**[[U2]]** er et irsk rockeband bestående av Bono (Paul David Hewson) vokal og gitar, The Edge (David Howell Evans), gitar, piano og vokal, Adam Clayton, bass og Larry Mullen jr. på trommer. Siden midt på 1980-tallet har bandet vært et av verdens mest populære band. De har solgt anslagsvis 170 millioner plater på verdensbasis, og har fått flest grammy-priser av alle artister (22). I tillegg har de gjort seg bemerket med sitt sterke engasjement innenfor politiske saker og miljøvern.

## Diskografi
### Studioalbum

### Livealbum

### Filmmusikk

### Samlealbum

### Box sets

### EP-er

## Listeplassering

## Videografi
### utgitte filmer

### Film album

### Musikk videoer

## Referanser

## Eksterne lenker
*
Underkultur

En **underkultur** er en vekst eller blanding av vekster som dyrkes sammen med en hovedkultur, feks korn. Underkulturen kan ha flere hensikter; å konkurrere mot ugras, samle næringsstoffer og å hindre erosjon og utvasking av plantenæringsstoffer. 

Underkultur er vanlig å benytte seg av i økologisk dyrking av korn, men det oppfordres via tilskudd og økonomiske støtteordninger og til å brukes i konvensjonell dyrking.
I økologisk dyrking er grønngjødslingseffekten, eller evnen til å samle nitrogen og andre næringsstoffer viktig. Hovedkulturen får selv liten nytte av næringen som underkulturen samler, men året etter frigjøres denne og blir tilgjengelig for kulturpanten. I praksis kan man regne med en meravling på 40 til 60 kg korn i året etter en underkultur med hvitkløver.

En vanlig frøblanding til bruk som underkultur er en blanding bestående av hvitkløver og raigras. Kløver samler nitrogen fra luften mens raigraset virker som en fangvekst som binder jorden og reduserer utvasking.
Ali Vâsib

**Prins Ali Vâsib Efendi** (født 13. oktober 1903, død 9. desember 1983) var det 41. overhodet for Det osmanske dynastiet. Han var sønn av Ahmed IV Nihad og Safru Hanım.
Karisk

**Karisk** er et utdødd språk i den luviske undergruppen av den anatoliske grenen av den indoeuropeiske språkfamilien, og ble snakket av befolkningen i Karia sørvest i Anatolia. De kjente tekstene er få, og det mest kommer fra oldtidens Egypt hvor rundt 170 kariske inskripsjoner fra er kjent, mens bare rundt 30 er kjent fra selve Karia.

Karia er en region i det vestlige Anatolia mellom de antikke regionene Lykia og Lydia, et navn som muligens først ble nevnt i hettittiske kilder. Karisk er nært beslektet med lykisk og milyansk («lykisk B»), og begge er nært beslektet med, men ikke direkte etterkommere av, luvisk. Hvorvidt korrespondansen mellom luvisk, karisk og lykisk skyldes direkte avstamning (det vil si en språkfamilie som representert ved en tremodell), eller skyldes effekten av en språkbunt, er omstridt.

Bemerkelsesverdig er den kariske skriften, som besto av skriftstegn hvorav de fleste var basert på bokstaver i det greske alfabetet, men hvor de fleste hadde en helt annen lydverdi enn på gresk.

## Referanser


## Eksterne lenker
* 
*
Mehmed VII Orhan

**Prins Mehmed Orhan Efendi** (*Şehzade Mehmed Orhan Efendi* eller *Mehmed Orhan Osmanoğlu*, 1909-1994) var en osmansk prins og det 42. overhodet for Det osmanske dynastiet fra 1983 til 1994. Han var barnebarnet til Abd-ul-Hamid II. Han var rådgiver for kong Zog av Albania og etterfulgte Şehzade Ali Vâsib som overhode for dynastiet 9. desember 1983.

I januar 1933 giftet seg med prins Mehmed Orhan HH Nafiye Yeghen Hanım Efendi. I 1944 giftet han seg med Marguerite Irma Fournier. Han hadde en datter med sin første kone og en sønn med sin andre kone.

* HIH Princess Fatma Necla Sultan (født i Kairo 14. september 1933 - 2010) 
** Sultanzade Erol Germann, (født 1954)
** Sultanzade Osman Cem Germann, (født 1963)

* Mehmed Selim Orhan, (født 1943), ble ved fødselen fratatt tittelen HIH Şehzade 

Mehmed Selim Orhan og hans linje er ikke arvinger til den ottomanske trone, på grunn av sin kristne tro.

## Referanser
Arthur Guinness

**Arthur Guinness** (1725–1803) var en irsk brygger og grunnleggeren av Guinness bryggeriforretning og familie.

## Liv og virke
### Bakgrunn
Guinness-familien fremholdt at de avstammet fra Magennis, en gælisk-katolsk stamme fra grevskapet Down på 1600-tallet, til tross for at de var protestanter, men nylige DNA-beviser antyder heller avstamming fra McCartans, en annen Down-stamme. Hans far var godsforvalter for erkebiskopen i Cashel, Dr. Arthur Price, og kan kanskje ha brygget øl for andre arbeidere på stedet. Etter hans ønske etterlot Dr. Price £100 hver til Guinnessene.

I 1761 giftet Arthur Guinness seg med Olivia Whitmore i St. Mary's Church i Dublin, og de fikk 21 barn, hvorav 10 ble voksne. Fra 1764 bodde de i Beaumont House, nå en del av Beaumont Convalescent Home, mellom Santry og Raheny nord i grevskapet Dublin. Tre av hans sønner var også bryggere, og hans andre etterkommere ble blant annet misjonærer, politikere og forfattere.

### Brygger av [[porter]]
Arthur Guinnes investerte pengene han hadde arvet til å forpakte et bryggeri i Leixlip i nærheten av Dublin i 1755 og brygget ale der. Fem år senere lot han sin yngre bror overta bryggeriet. Selv flyttet han til et annet; han forpaktet fra Mark Reinsford et bryggeri i St. James's Gate i Dublin, på slutten av 1759. Han forpaktet optimistisk det betydelige området tor en periode for 9000 år, for et årlig beløp på £45. 

I 1767 var han formann for *Dublin Corporation of Brewers*. Hans første faktiske salg av porter var i 1778, og det later til at andre Dublin-bryggere hadde eksperimentert med å brygge porter-øl fra 1760-tallet. Porter er en form for mørkt overgjæret øl. I 1799 innstilte han bryggingen av alle lyse ølsorter. 

Hans store bedrift var å utvide bryggeriet i 1797–1799. Etter dette brygget han kun porter og ansatte medlemmer av Purser-familien som hadde brygget porter i London fra 1770-tallet. Purserne ble bryggerpartnere for det meste av 1800-tallet. 

Mot slutten av 1700-tallet vat hans bryggeri den største produsenten av *porter* i hele verden. Ved Arthur Guinness' død i 1803 var bryggeriets årlige produksjon på over 20&nbsp;000 tønner. Etterhvert ble det laget en særlig sterk *porter*, som ble kalt *Stout Porter*. Dette navnet ble senere forkortet til *[[stout]]*.

## Kjente etterkommere
* barnebarn Benjamin Lee Guinness
* barnebarn Henry Grattan Guinness
* oldebarn Mary Geraldine Guinness
* tipp-tipp-oldebarn Os Guinness

## Referanser

* D. Wilson, Dark and Light (Weidenfeld, London 1998). ISBN 0-297-81718-3
* M. Guinness, The Guinness Spirit (Hodder, London 1999) ISBN 0-340-72165-0 

## Eksterne lenker
*  Arthur Guinness' biografi
*  Første publiserte biografi 2007